Jānis Timma

Jānis Timma (dzimis  Krāslavā, miris 2024. gada 17. decembrī Maskavā)LSM. Maskavā pašnāvību izdarījis basketbolists Timma, nav skaidrības par svarīgām detaļām bija latviešu basketbolists, spēlēja uzbrūkošā aizsarga un vieglā uzbrucēja pozīcijās. Bijis Latvijas basketbola izlases spēlētājs. Karjeras laikā aizvadījis 96 spēles Eirolīgā, bet neīstenoja sapni par spēlēšanu Nacionālajā basketbola asociācijā (NBA). 2013. gada NBA draftā J. Timmu Memfisas "Grizzlies" izraudzījās otrajā kārtā ar 60. kārtas numuru. 2015. gada vasarā tiesības uz spēlētāju ieguva cits klubs — Orlando "Magic". Divkārtējs Latvijas Basketbola līgas (LBL) čempions BK Ventspils un VEF Rīga sastāvā.

 Karjera 
1997. gadā J. Timma tēva vadībā uzsāka treniņus Krāslavas Sporta skolas basketbola nodaļā. Būdams vēl bērnudārza audzēknis, 1998. gadā debitēja LJBL sacensībās. 2008. gadā pēc 9. klases beigšanas pārcēlās no Krāslavas uz Rīgu, kur turpināja treniņus BS "Rīga". 2009.—2010. gada sezonā viņš kļuva par LBL 2. divīzijas uzvarētāju BAA Rīga sastāvā, šo panākumu atkārtoja arī 2010.—2011. gada sezonā, 2011. gadā tika atzīts par finālsērijas labāko spēlētāju. Tāpat kopā ar Rīgas 49. vidusskolu izcīnīja uzvaru VEF skolu superlīgas 2011. gada sezonā. 2010.—2011. gada sezonā tika izcīnīta uzvara arī Swedbank Latvijas jaunatnes basketbola līgā,Pasaules labākie juniori Liepājā, Valmierā un Rīgā, sportacentrs.com iepriekš uzvara šajā līgā tika gūta arī 2009. gadā.Jānis Timma

 Profesionālie klubi 
2011. gada vasarā J. Timma devās atrādīties Grieķijas A1 līgas klubam "Ikaros", taču septembrī pievienojās LBL BK Liepājas Lauvas, noslēdzot līgumu uz vienu sezonu.

2012. gada vasarā pievienojās LBL klubam BK Ventspils. Kluba sastāvā 2013. gadā izcīnīja uzvaru Baltijas Basketbola līgā, pats spēlētājs tika atzīts par turnīra Final Four vērtīgāko spēlētāju. 2013. gadā BK Ventspils sastāvā J. Timma izcīnīja LBL čempionāta sudraba medaļu, bet 2014. gadā kopā ar komandu kļuva par Latvijas čempionu un tika atzīts par finālsērijas vērtīgāko spēlētāju.

Pēc šīs sezonas J. Timma kļuva par Latvijas vadošā kluba Rīgas VEF spēlētāju un tā sastāvā 2015. gadā atkal uzvarēja LBL čempionātā, finālsērijā pārspējot savu iepriekšējo klubu BK Ventspils. Šajā sezonā J. Timma tika atzīts arī par VTB līgas labāko jauno spēlētāju.

Vasarā viņš pārgāja uz Krievijas klubu Sanktpēterburgas "Zenit", kurā nospēlēja vairākas veiksmīgas sezonas, kļūstot arī par komandas kapteini. 2017. gada vasarā pievienojās Spānijas ACB līgas klubam Vitorijas "Saski Baskonia". 2018. gada jūnijā ar "Saski Baskonia" izcīnīja sudraba medaļas ACB līgā. 2018. gada vasarā J. Timma pārcēlās uz Grieķijas klubu Pirejas "Olympiacos", kurā spēlēs kopā ar Latvijas izlases saspēles vadītāju Jāni Strēlnieku. 2019. gada 13. martā grieķu klubs izīrēja J. Timmu Krievijas klubam Maskavas apgabala "Himki".

2021. gadā, pēc atgriešanās no ASV, kur bija spēlējis NBA Vasaras līgā, J. Timma bija bez kluba, līdz uz īsu posmu rudenī pievienojas Krievijas klubam Kazaņas UNIKS, aizvadot vairākas spēles Eirolīgā.

2022. gada janvārī tika paziņots, ka J. Timmas aģents vairs nebūs Mārtiņš Lauva, bet dažas nedēļas vēlāk parādījās informācija, ka spēlētājs vienojies par sadarbību ar aģentu Artūru Kalnīti@BSAagency Twitter un devies uz ASV, lai spēlētu NBA G Līgas komandā. 2022. gadā 1. februārī oficiāli sāk pārstāvēt Orlando "Magic" fārmklubu Lakeland Magic, kurā nospēlēja līdz pat sezonas beigām aprīlī. 2022. gada septembrī pārtrauca sadarbību ar A. Kalnīti un par viņa aģentu kļuva Čārlzs Misuraka.

2023. gada rudenī pievienojās vienam no spēcīgākajiem Turcijas klubiem Stambulas "Darüşşafaka".

 NBA 
J. Timma bija pieteicies 2013. gada NBA draftam un tā otrajā kārtā ar 60. kārtas numuru kā pēdējo viņu izvēlējās Memfisas "Grizzlies". Viņš kļuva par trešo latvieti, kas ticis izraudzīts NBA draftā.

2015. gada vasarā Memfisas "Grizzlies" aizmainīja tiesības uz J. Timmu uz citu klubu — Orlando "Magic", pret veterānu Lūku Ridnūru.

2021. gada NBA Vasaras līgā Lasvegasā J. Timma piedzīvoja debiju kā "Magic" spēlētājs, gūstot 11 punktus uzvarētā spēlē pret Goldensteitas "Warriors".

2022. gada 1. februāri J. Timma oficiāli tika iekļauts Orlando "Magic" G Līgas fārmkluba Lakeland Magic sastāvā un pēc kļuva par ceturto Latvijas basketbolistu, kas spēlējis šajā līgā. 2022. gada beigās pievienojās Puertoriko klubam Grises de Humacao, kļūstot par pirmo latviešu basketbolistu šīs valsts čempionātā. Pēc četrām spēlēm 2023. gada pavasarī tika paziņots, ka spēlētājs klubu pametīs.

 Latvijas izlase 
2008. gada Eiropas U-16 čempionātā kopā ar Latvijas izlasi izcīnīja desmito vietu. 2010. gada Eiropas U-18 čempionātā viņš kopā ar Latvijas izlasi izcīnīja trešo vietu.  J. Timma Latvijas U-19 izlases sastāvā izcīnīja 10. vietu 2011. gada Pasaules U-19 čempionātā, kas norisinājās Latvijā.

Pieaugušo Latvijas izlasē debitējis 2013. gadā. Izlasē spēlējis līdz 2024. gadam, kad pievienojās no starptautiskās sporta aprites izslēgtās Krievijas basketbola klubam Alikson Team, zaudējot iespēju turpmāk spēlēt izlasē. Latvijas izlases sastāvā aizvadījis 68 oficiālās spēles, piedaloties divos Eiropas čempionāta finālturnīros (2015, 2017) un divos olimpiskajos kvalifikācijas turnīros (2016, 2024).

 Privātā dzīve 
J. Timmas tēvs Raitis Timma savā laikā trenējās un spēlēja basketbolu Gulbenē, bet šobrīd ir jaunatnes basketbola treneris Krāslavā. Basketbolu spēlē arī jaunākais brālis Rinalds Timma, pārstāv BK Liepāja.

Bijis precējis divas reizes: no 2016. līdz 2019. gadam viņa dzīvesbiedre bija Sana Oša, bet pēc tam bijis laulībā ar ukraiņu izcelsmes Krievijas dziedātāju Annu Sedokovu (oficiāli izšķīrušies 2024. gada decembrī).

Atrasts miris Maskavā 2024. gada 17. decembrī, neskaidros apstākļos.

 Atsauces 

 Ārējās saites 

 LBS profils
 FIBA Europe profils 
 FIBA profils 
 Jānis Timma: "Augšā jātiek pakāpeniski"

Kategorija:1992. gadā dzimušie
Kategorija:Krāslavā dzimušie
Kategorija:2024. gadā mirušie
Kategorija:Latvijas basketbolisti
Kategorija:Uzbrūkošie aizsargi
Kategorija:Vieglie uzbrucēji